ТIаккха дуьххьара цIийнан цIенкъе, уьйтIе, кетIе, урам, юрт евза цунна. Дуьххьара девза кхин адамаш, хеза церан мотт. Дуьненан йист шайн ков-кертахь ю моьттинчу берана тIаьхьо хаа долало дуьне шена моьттинчул а дуккха а доккха хилар. Дуьненан доккхалла, Iаламан хазалла, адамийн дика-вон амалш, уьйр-марзонаш евза, шен хенарчеран тобане, юкъаралле кхаьчча. Шен хенарчийн уьйр-марзонашкахь дуккха а керланиг девза, леррина билгалдинчу низамехь. И низам дIадолало школехь хьехархочун тергонехь, Iуналлехь, горгалино шен хеннахь а, шен рожехь а бекарца хаам беш.